laion/Wikipedia-Exotic huggingface dataset:
עונת 1969/1970 בלה ליגה

עונת 1969/1970 הייתה העונה ה-39 של לה ליגה שהיא הליגה הספרדית הבכירה בכדורגל. העונה החלה ב-13 בספטמבר 1969 והסתיימה ב-19 באפריל 1970. הליגה כללה 16 קבוצות. קבוצות שזכו במקום 14–16 עברו בסוף העונה לליגת משנה במקום שלוש קבוצות מליגת משנה. מליגת המשנה עלו סביליה (זכתה במקום השלישי בסוף העונה), מיורקה וסלטה ויגו. אתלטיקו מדריד זכתה בתואר וזאת בפעם השישית בתולדות המועדון. דפורטיבו לה קורוניה, מיורקה ופונטוודרה ירדו לליגת משנה בסוף העונה. "פרס פיצ'צ'י" למלך השערים של העונה הוענק לכדורגלנים שכבשו 16 שערים: אמנסיו אמארו מריאל מדריד (ב-29 משחקים), העונה השנייה ברציפות חוסה גרטה מאתלטיקו מדריד (ב-30 משחקים), העונה השנייה ברציפות לואיס אראגונס מאתלטיקו מדריד (ב-30 משחקים) "פרס זאמורה" לשוער הטוב ביותר הוענק לחוסה אנחל איריבר מאתלטיק בילבאו שספג 20 שערים ב-30 משחקים. נתונים מפורטים מאתר rsssf נתונים מפורטים מאתר bdfutbol
עונת 1970/1971 בלה ליגה

עונת 1970/1971 הייתה העונה ה-40 של לה ליגה שהיא הליגה הספרדית הבכירה בכדורגל. העונה החלה ב-12 בספטמבר 1970 והסתיימה ב-18 באפריל 1971. הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה. שינוי זה בוצע בעקבות הכוונה להגדיל את הליגה ל-18 קבוצות החל מעונת 1971/1972. מליגת המשנה עלו אספניול, מאלגה וסלטה ויגו. ולנסיה זכתה בתואר וזאת בפעם הרביעית בתולדות המועדון. היא זכתה במקום הראשון בזכות העתרון במשחקים נגד ברצלונה (ניצחון ותיקו) במהלך העונה. ריאל סרגוסה ואלצ'ה ירדו לליגת משנה בסוף העונה. "פרס פיצ'צ'י" למלך השערים של העונה הוענק לכדורגלנים שכבשו 17 שערים: חוסה גרטה מאתלטיקו מדריד (ב-28 משחקים), העונה השלישית ברציפות קרלס רשאק מברצלונה (ב-28 משחקים) "פרס זאמורה" לשוער הטוב ביותר הוענק לאנחל אבלרדו מולנסיה שספג 19 שערים ב-30 משחקים. נתונים מפורטים מאתר rsssf נתונים מפורטים מאתר bdfutbol
עיר ימים

האם התכוונתם ל... עיר ימים (נתניה) – שכונה בנתניה עיר ימים (אשקלון) – שכונה באשקלון
HD 164595

HD 164595 הוא כוכב מסוג G הממוקם בקבוצת הכוכבים הרקולס וייחודו הוא דמיונו לשמש בממדיו, אף על פי שגילו גדול מזה של השמש. יתרה מזו, יש ל־HD 164595 סיווג ספקטרלי זהה לשמש וגם טמפרטורה דומה. סביבו חג כוכב לכת אחד ידוע, HD 164595 b (אנ'), המשלים סיבוב כל 40 ימי-ארץ במרחק של 0.23 יחידות אסטרונומיות, גודלו הוא כגודלו של כוכב הלכת נפטון ומסתו כ-16 מסות ארץ. ב-15 במאי 2015 זיהה RATAN-600 (אנ'), רדיו-טלסקופ של האקדמיה המדעית הרוסית שבזלנצ׳קסקיה (אנ'), אותות רדיו אשר הגיעו בעוצמה של 11 ג'יגה-הרץ ונקלט בחלקו מספקטרום רדיו שמצוי בשימושו של צבא רוסיה (בתמונה ). עוצמת השדר הראתה שהוא שודר ממשדר איזוטרופי, מה שנותן אינדיקציה כי מדובר בציוויליזציה מסוג 2 בסולם קרדשב. התגלית נשמרה בסוד מהקהילה הבינלאומית, כאשר בין המדענים חלקו הדעות - בעוד חלק סברו כי מדובר בתופעת טבע, הרי שהיו אסטרונומים שפנו לפרויקט סט"י לצורך מחקר יותר מעמיק. ימים לאחר מכן הודיעה האקדמיה למדעים ברוסיה כי "עיבוד וניתוח מאוחר יותר של האות גילה שמקורו הסביר ביותר הוא מכדור הארץ" וגם בפרויקט סט"י סברו כי אין שום דבר שיכול להבדיל בין האות לבין אות רדיו מלוויין שחלף בשדה הראיה של הטלסקופ. אות ה"וואו!" הודעת ארסיבו HD 164595, במאגר הנתונים SIMBAD (באנגלית). אבי בליזובסקי, ‏ET התקשר? שוב טעות במספר – אות מהחלל התברר שוב כרעש רקע, באתר "הידען", 31 באוגוסט 2016 Luyten Catalogue: NLTT 45789, NLTT Catalogue (Luyten, 1979) הראל עילם, יש שם מישהו? מדענים קלטו אותות רדיו מסקרנים מהחלל, באתר כלכליסט, 30 באוגוסט 2016 CONFIRMED PLANET OVERVIEW PAGE, באתר NASA Exoplanet Archive (באנגלית) AFP, אות שנקלט בחלל מעורר עניין בקרב אסטרונומים, באתר nrg‏, 29 באוגוסט 2016 היקס, ‏רגע היסטורי: התקבל אות שעשוי להעיד על קיום חיים בחלל החיצון, באתר ‏מאקו‏, 30 באוגוסט 2016 אותות מסתוריים מגיעים מהכוכב HD164595, באתר ynet, 30 באוגוסט 2016 אכזבה: האותות שנקלטו ברוסיה - לא של חייזרים, באתר ynet, 1 בספטמבר 2016
לחמה בעג'ין

לחם בעג'ין (מערבית: لحم بعجين לחמעג'ון, "בצק עם בשר"; בטורקית: Lahmacun להמג'ון; בארמנית: լահմաջու להמג'ו) הוא בצק אפוי עגול ודק, עליו בשר קצוץ (לרוב בשר כבש או בקר), סלט ירקות קצוצים ועשבים הכולל פטרוזיליה ובצל, ותבלינים כגון פפריקה, כמון, קינמון ופלפלת צ'ילי. לחם בעג'ין הוא מנה מוכרת בארמניה, לבנון, טורקיה, סוריה ובקהילות ארמניות וטורקיות בעולם. לעיתים נקראת המנה פיצה ערבית פיצה טורקית או פיצה ארמנית. המנה פופולרית בירושלים בזכות הקהילה היהודית האורפלית והערבית. האורפלים נוהגים להוסיף תמרהינדי לבשר. מדיה וקבצים בנושא לחמה בעג'ין בוויקישיתוף
ענבר מארק

ענבר שרי מארק (נולדה ב-11 בפברואר 1998, ט"ו בשבט ה'תשנ"ח) היא שחיינית ישראלית, אלופת ישראל בשחייה המתמחה בסגנון גב. מארק נולדה וגדלה במיתר, למשפחה דתית לאומית, בתם של שלמה ודקלה ואחות בכורה במשפחה של 4 אחים. היא החלה לשחות בגיל 6 ולהשתתף באליפויות ישראל לילדים מגיל 11. היא התאמנה בבריכת השחייה בגני עומר בהדרכתם של עדי ולפמן, רוני סנדלר וברק עטר בקבוצת הפועל דולפין נתניה. היא בוגרת מדרשת אמי"ת קמה ירוחם. בספטמבר 2016 עברה מארק להתאמן במכון וינגייט בהדכתם של לירן ועקנין, חנן גלעד ולאוניד קאופמן. במהלך הקריירה שלה זכתה מארק באליפויות הגילאים של ישראל לנערות. בשנים 2019-2023 מארק לומדת מדעי הרפואה באוניברסיטת המדינה בוולינג גרין (Bowling Green State University) וחברה בנבחרת השחייה של האוניברסיטה. בתחרות "רב אומות" לנוער שנערכה בקורפו, יוון באפריל 2012 זכתה מארק בשתי מדליות, זהב וארד. מדליית זהב, במשחה ל-200 מטר גב בתוצאה של 2:24.04 דקות ומדליית ארד במשחה שליחות 4x100 מטר מעורב בתוצאה של 4:31.69 דקות. נוסף לכך, היא סיימה במקום חמישי במשחה ל-100 מטר גב בתוצאה של 1:07.99 דקות. באליפות ישראל בשחייה שנערכה באותה שנה היא סיימה במקום רביעי במשחה ל-200 מטר גב בתוצאה של 1:07.12 דקות, במקום חמישי במשחה ל-50 מטר גב בתוצאה של 31.19 שניות ובמקום שישי במשחה ל-200 מטר גב בתוצאה של 1:07.12 דקות. בתחרות "רב אומות" שנערכה בקייב, אוקראינה באפריל 2013 השתתפה מארק ב-4 משחים, במשחה ל-50 מטר גב (31.14 שניות), במשחה ל-100 מטר גב (1:07.17 דקות), במשחה ל-200 מטר גב (2:25.56 דקות) ובמשחה ל-50 מטר חזה (37.13 שניות). באליפות אירופה בשחייה לנוער שנערכה בפוזנן, פולין ביולי אותה שנה היא השתתפה ב-3 משחים, במשחה ל-50 מטר גב (31.24 שניות), בשמחה ל-100 מטר גב (1:07.70 דקות) ובמשחה ל-200 מטר גב (2:26.30 דקות). באליפות ישראל (בריכת 25 מטר) שנערכה במכון וינגייט זכתה מארק במדליית ארד במשחה ל-50 מטר גב בשיא אישי חדש של 29.65 שניות, אחרי אור תמיר מהפועל עמק חפר (29.30 שניות) ודקל שחף מהפועל בית שמש (29.46 שניות). באליפות ישראל שנערכה באוגוסט 2015 סיימה מארק במקום רביעי במשחה ל-50 מטר גב בתוצאה של 31.16 שניות ובמקום שישי במשחה ל-200 מטר גב בתוצאה של 2:23.99 דקות. באליפות ישראל (בריכת 25 מטר) שנערכה בדצמבר 2016 זכתה מארק לראשונה במדליית זהב, במשחה ל-50 מטר גב בתוצאה של 29.77 שניות, לפני אור תמיר (30.02 שניות) ואיריס פאור מבני הרצליה (30.22 שניות). כבר בשלב חצי הגמר היא קבעה תוצאה של 29.69 שניות ועלתה מהמקום הראשון. נוסף לכך, היא סיימה במקום רביעי במשחה ל-100 מטר גב בשיא אישי חדש של 1:02.94 דקות, במקום רביעי במשחה ל-200 מטר גב בתוצאה של 2:17.65 דקות ובמקום חמישי במשחה ל-100 מטר פרפר בשיא אישי חדש של 1:04.41 דקות. ענבר מארק באתר Swimrankings (באנגלית) ענבר מארק באתר Swimrankings (באנגלית) ענבר מארק באתר Swimrankings (באנגלית) הקליניקות המשפטיות בשערי משפט ממשיכות את המאבק להזזת תחרויות ספורט לימי חול, מאתר רשת מורשת, קול ישראל, בארכיון האינטרנט 2022-23 Women's Swimming & Diving Roster - Inbar Mark, Bowling Green State University (באנגלית) 3 מדליות כסף לבראון בתחרות רב אומות בקורפו, באתר one‏ 1 באפריל 2012
910-919 לפנה"ס

שימו לב: ערך זה מכיל אירועים מן השנים 919 - 910 לפני הספירה 912 לפנה"ס - אדד-ניררי השני מחליף את אביו אשור-דן השני ומתמנה למלך אשור. 911 לפנה"ס - אביה מלך יהודה מחליף את אביו רחבעם ומתמנה למלך יהודה. 910 לפנה"ס - וי משושלת ג'ואו מתמנה למלך בסין. רחבעם מלך יהודה, בנו של שלמה המלך (מלך בשנים 911 - 928 לפנה"ס). אביה מלך יהודה (מלך בשנים 908 - 911 לפנה"ס). ירובעם מלך ישראל הראשון לאחר הפיצול (מלך בשנים 907 - 928 לפנה"ס). אשור דן השני, מלך אשור (מלך בשנים 912 - 934 לפנה"ס). מדיה וקבצים בנושא 910-919 לפנה"ס בוויקישיתוף ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
דלטון (ג'ורג'יה)

דלטון (באנגלית: Dalton) היא עיר המהווה את מושב מחוז ויטפילד שבמדינת ג'ורג'יה שבארצות הברית. העיר שוכנת במרחק קצר מהכביש הבין-מדינתי 75 למרגלות רכס ההרים הכחולים (Blue Ridge Mountains) שבצפון-מערב ג'ורג'יה והיא לאחר רום היא השנייה בגודלה בחלק זה של המדינה. בדלטון פועלים רבים ממפעלי ייצור השטיחים שבארצות הברית. היא מהווה בית לפעילויות אומנות ותרבות תוססים, למבנים היסטוריים רבים ולאתרי מלחמת האזרחים. בעיר ניצב מרכז הסחר והכנסים של צפון-מערב ג'ורג'יה, שבה שוכן היכל התהילה של מאמני הספורט של ג'ורג'יה ומתקיימים בו אירועים במשך כל השנה. מיוני 2011 ועד יוני 2012, כאשר מפעלי שטיחים שהעסיקו אלפי עובדים בעיר, עברו תהליכים של ארגון מחדש, צמצום פעילות, ירידה בייצור וסגירה, איבדו 4,600 מתושבי העיר את מקור פרנסתם ועל פי נתוני מחלקת העבודה של ארצות הברית דלטון היא העיר שחוותה אז את היקף הפיטורין הגרוע ביותר בארצות הברית. בהמשך התאושש שוק העבודה המקומי כאשר שיעור האבטלה במטרופולין של דלטון ירד ל-5.5% במאי 2016, שכן קצב יצירת מקומות העבודה החדשים עלה על שיעור הפיטורין. שבטי המוסקוגי ואחרים ישבו באזור עד לאמצע המאה ה-18, כאשר שבטי הצ'רוקי דחקו אותם מערבה ודרומה. הצ'רוקים כינו את ההרים שבצפון ג'ורג'יה "האדמה המכושפת" עד אשר הם אולצו לעקור משם ב-1838 במסע טרגי שידוע כיום בכינוי "נתיב הדמעות". כאשר עזבו את האזור אחרוני הצ'רוקים, הייתה כבר מסילת הברזל בעבודות הקמה. הייתה זו מסילת המערב והאטלנטי (W&A) שחיברה את עמק נהר הטנסי עם מסילת ג'ורג'יה שהייתה אז גם בהקמה. ב-1847 הוגדר כל השטח ברדיוס של מייל אחד סביב לתחנת הרכבת ששכנה במרכז העיר כשטח העירוני. החלק האחרון של קטע מסילת הברזל העיקרי הושלם ב-1850 בטנל היל שבמחוז ויטפילד. מסילת ברזל שנייה, מסילת מזרח טנסי וג'ורג'יה, הושלמה ב-1852. דלטון קרויה על שמו של הגנרל טריסטרם דלטון, שהיה חבר בסנאט ארצות הברית מטעם מדינת מסצ'וסטס. האירוע הראשון שהתרחש בדלטון במהלך מלחמת האזרחים האמריקנית היה "מרדף הקטרים הגדול" (Great Locomotive Chase) ב-12 באפריל 1862. יותר משנה לאחר מכן, ב-19-20 בספטמבר 1863, התחולל קרב בין כוחות גדולים של האיחוד ושל הקונפדרציה כמה ק"מ מערבית לדלטון, בצ'יקמוגה ומאוחר יותר בצ'טנוגה. המלחמה הגיעה למחוז ויטפילד באביב 1864, בפרוץ מערכת אטלנטה. קרב דלטון הראשון התנהל ב-7 במאי אותה שנה והסתיים כאשר ב-12 במאי השלים הגנרל ג'וזף א' ג'ונסטון את נסיגתו מהעיר. ב-14-15 באוגוסט אותה שנה התנהל קרב דלטון השני. במערכה של גנרל צבא הקונפדרציה, ג'ון בל הוד בטנסי, תקפו כוחות הפרשים של ג'וזף ווילר את מעוז האיחוד בטילטון לפני שעברו דרך דלטון ופניהם מערבה. דלטון קרויה לעיתים בשם "ברית שטיחים של העולם" והיא משכנת בתוכה יותר מ-150 מפעלים לייצור שטיחים. התעשייה מעסיקה יותר מ-30,000 עובדים במחוז ויטפילד. יותר מ-90% של השטיחים בעולם מיוצרים כיום בשטח של 100 ק"מ סביב לעיר. מדיה וקבצים בנושא דלטון בוויקישיתוף Roadside Georgia: Dalton History of Dalton, Georgia(הקישור אינו פעיל) דלטון, באתר אנציקלופדיה בריטניקה (באנגלית) "American FactFinder". United States Census Bureau. Lohr, Kathy (August 10, 2012). "Georgia Town Ranks As City With Worst U.S. Job Loss". NPR. Retrieved March 30, 2016. Metro Dalton’s Unemployment Rate Drops To 5.5 percent In April, The chattanoogan.com, May 26, 2016 Gannett, Henry (1905). The Origin of Certain Place Names in the United States. Govt. Print. Off. p. 99. The Evolution of the Carpet Industry in Dalton, Georgia
חבובה כבירה

חבובה כבירה (תל קַנַס, Tell Qanas) הוא שמה הערבי של התיישבות מתקופת ארד קדום 2 הפרהיסטורית, בצפון סוריה של היום, במחוז חלב, בצד הסורי של נהר פרת. היישוב השתייך לעיר המדינה אורוכ בדרום מסופוטמיה, במרחק של כ-1,300 ק"מ מעיר האם. חבובה כבירה נוסדה במחצית תקופת אורוכ (אנ'), בין 4000-3100 לפנה"ס, וממנה למדים על תהליך העיור וההתרחבות של ממלכת ארך באותה התקופה. חבובה כבירה נבנתה ב-3500 לפנה"ס לערך על גבי מישור. העיר הייתה בעלת חומות ביצור חזקות. האתר ניטש על ידי מיישביו לאחר מספר דורות, וכנראה מעולם לא אוכלס מחדש. גודלו של האתר הוא 180 דונם לערך. השטח מוקם החומה גודלו כ-100 דונם. ניתוח המבנה האורבני של האתר והתפתחותו מראה, שהאתר תוכנן וחולק לגושים וחלקות על פי משפחות, וכך נוצרו יחידות משפחתיות מורחבות. דרך מרכזית סלולה חצתה את האתר, כשמשני צידיו היו רחובות משניים, בעלי מערכת ניקוז, ביצורים ושערים ומבני ציבור. נבנו גם הרחבות מחוץ לשטח המבוצר. מבנה השלטון באתר היה מבוסס כנראה על מועצה של נציגי המשפחות או בתי אב שגרו באתר. בנוסף לאתר זה, היו לאורוכ מספר אתרים נוספים שהיו שלוחות שלה, ביניהן ארסלן טפה (אנ'), שכבה VIA, הסק הויוק (Hassek Höyük) שכבה V. אתר Jebel/Djebel Aruda (ליד (Tell es-Sweyhat) בסוריה), אתר Tepecik, בטורקיה של היום, שכבה III ואתר גודין טפה (אנ') באיראן. האתר נחפר במשך תשע עונות מ-1969 ועד 1975, על ידי משלחת של החברה המזרחית הגרמנית (אנ'), בניהולם של הארכאולוגים ארנסט היינריך (Ernst Heinrich) ואוה סטרומנגר (Eva Strommenger). החפירות נערכו במסגרת חפירות הצלה לקראת הקמת סכר טבקה על נהר פרת. מדיה וקבצים בנושא חבובה כבירה בוויקישיתוף DOG site for German dig (בגרמנית) André Finet Archive Collection מפת האתר תקופת הברונזה הקדומה, ארכאולוגיה של ארץ ישראל עמוד 199, (הוצאת האוניברסיטה הפתוחה) "ארץ ישראל מחקרים בידיעת הארץ ועתיקותיה", כרך שלושים, 2011, מאמר של רפי גרינברג ושרית פז "רחובות בית ירח עמ' " 163
עונת 1971/1972 בלה ליגה

עונת 1971/1972 הייתה העונה ה-41 של לה ליגה שהיא הליגה הספרדית הבכירה בכדורגל. העונה החלה ב-4 בספטמבר 1971 והסתיימה ב-14 במאי 1972. לראשונה הליגה כללה 18 קבוצות. קבוצות שזכו במקום 15–17 יעברו בסוף העונה לליגת משנה. מליגת המשנה עלו ריאל בטיס, בורגוס, קורדובה, ודפורטיבו לה קורוניה. ריאל מדריד זכתה בתואר וזאת בפעם ה-15 בתולדות המועדון. קורדובה, סבאדל וסביליה ירדו לליגת משנה בסוף העונה. "פרס פיצ'צ'י" למלך השערים של העונה הוענק לאנריקה פורטה מגרנדה שכבש 17 שערים ב-30 משחקים. "פרס זאמורה" לשוער הטוב ביותר הוענק לחואן אנטוניו דגוסטו ממאלגה שספג 28 שערים ב-17 משחקים. נתונים מפורטים מאתר rsssf נתונים מפורטים מאתר bdfutbol
פסאודוספירה

פסאודוספירה הוא מונח בגאומטריה לתיאור מגוון משטחים עם עקמומיות גאוס שלילית קבועה, כלומר דמויי "אוכף" בכל מקום. הפסאודוספירה זכתה לשמה משום שהיא ממלאה בגאומטריה ההיפרבולית תפקיד דומה לזה שממלא הכדור בגאומטריה אליפטית (לכדור יש עקמומיות גאוס חיובית קבועה). במובן הכללי ביותר שלה, הפסאודוספירה עם רדיוס R הוא כל משטח עם עקמומיות גאוס − 1 R 2 {\displaystyle -{\frac {1}{R^{2}}}} , באנלוגיה לכדור עם רדיוס R, שהוא משטח עם עקמומיות 1 R 2 {\displaystyle {\frac {1}{R^{2}}}} . המונח נטבע על ידי אאוג'ניו בלטראמי במאמרו מ-1868 על מודלים של גאומטריה היפרבולית. המונח "פסאודוספירה" מתייחס למשטח מסוים שנקרא טרקטריקויד: שנוצר על ידי סיבוב עקום הטרקטריקס מסביב לאסימפטוטה שלו. כדוגמה, חצי הפסאודוספירה (עם רדיוס 1) הוא משטח סיבוב שניתן להצגה פרמטרית באופן הבא: t ↦ ( t − tanh ⁡ t , sech t ) , 0 ≤ t < ∞ . {\displaystyle t\mapsto \left(t-\tanh {t},\operatorname {sech} \,{t}\right),\quad \quad 0\leq t<\infty .} זהו משטח עם עקמומיות גאוס שלילית קבועה ולכן הוא איזומטרי מקומית למישור ההיפרבולי. שטח הפנים הכולל של פסאודוספירה "מנורמלת" (בעלת עקמומיות גאוס קבועה 1-) הוא 4 π {\displaystyle 4\pi } ; בדיוק כמו שטח הפנים של ספירה עם עקמומיות גאוס 1+. ניתן להסביר תוצאה זאת כמסקנה מיידית ממשפט גאוס-בונה: אם נסתכל על כל אחת ממחציות הפסאודוספירה ונמתח מכל נקודה על שפת הדיסקה המרכזית מסילה גאודזית בכיוון מרכז הדיסקה, יתקבלו אינסוף רצועות פסאודוספיריות המהוות למעשה משולשים גאודזיים אינפיניטסימליים, והמגרעת הזוויתית של משולשים אלו יחסית לשטחם (על פי משפט גאוס-בונה). מכיוון ששתיים מצלעותיו של כל משולש כזה "נפגשות באינסוף", זווית אחת בכל משולש כזה היא בדיוק 0 מעלות, בעוד ששתי הזוויות האחרות מסתכמות ל- π − ϵ {\displaystyle \pi -\epsilon } כאשר ϵ {\displaystyle \epsilon } היא הזווית המרכזית המתאימה לקשת המעגל (האינפיניטסימלית) המחברת בין שתי נקודות סמוכות על שפת הדיסקה המרכזית. לפיכך, המגרעת הזוויתית הכוללת של כל המשולשים הללו היא כגודל הזווית המרכזית של מעגל שלם - 2 π {\displaystyle 2\pi } , וזהו גם שטחה של מחצית הפסאודוספירה. את אותו התהליך ניתן להפעיל באופן דומה על מחצית ספירת יחידה כדי לקבל הוכחה מגאומטריה דיפרנציאלית לכך ששטחה 2 π {\displaystyle 2\pi } ; ההבדל הקונספטואלי בין המקרה הספירי למקרה הפסאודוספירי הוא שבראשון הגיאודזות נפגשות לאחר מרחק סופי (בקטבים של הכדור) בעוד שבמקרה השני הן נפגשות רק "באינסוף". באופן כללי יותר, שטח הפנים הכולל של פסאודוספירה עם רדיוס R הוא 4 π R 2 {\displaystyle 4\pi R^{2}} , בדומה לכדור עם רדיוס R. נפח הפסאודוספירה הוא 2 3 π R 3 {\displaystyle {\frac {2}{3}}\pi R^{3}} , כמחצית מנפח כדור עם רדיוס R. מדיה וקבצים בנושא פסאודוספירה בוויקישיתוף פסאודוספירה, באתר MathWorld (באנגלית)
נמל התעופה הבין-לאומי ולדיווסטוק

נמל התעופה הבין-לאומי ולדיווסטוק (ברוסית: Международный аэропорт Владивосток) הוא נמל תעופה בינלאומי ליד העיירה ארטיום במחוז פרימוריה שברוסיה, 44 ק"מ צפונית לעיר ולדיווסטוק. בעבר נודע גם בשם נמל התעופה קנביצ'י על שם הכפר הסמוך. ב-1931 נבנה נמל התעופה ולדיווסטוק וב-1932 החלו להתבצע בו טיסות מסחריות. לאחר מלחמת העולם השנייה שימש נמל התעופה למטוסים לצורכי חקלאות, פיקוח ומחקר על חופים ויערות במזרח הרחוק. טיסת נוסעים בין ולדיווסטוק ומוסקבה התבצעה לראשונה ב-1948 באמצעות מטוס איליושין 12. בין 1959 ל-1964 נבנה קומפלקס מתקני קרקע על מנת שהנמל יוכל לקבל מטוסים גדולים יותר. מדיה וקבצים בנושא נמל הבינלאומי ולדיווסטוק בוויקישיתוף אתר האינטרנט הרשמי של נמל התעופה נמל התעופה הבין-לאומי ולדיווסטוק, ברשת החברתית פייסבוק נמל התעופה הבין-לאומי ולדיווסטוק, ברשת החברתית אינסטגרם
וילי קורסרי

וילי קורסרי (בהולנדית: Willi Corsari; 26 בדצמבר 1897 – 11 במאי 1998) הייתה סופרת ושחקנית הולנדית. בין ספריה הידועים ביותר שגם תורגמו לעברית "בלי מדים" ו"משלנו...". וילי קורסרי נולדה בסינט-פיטרס-יטה (הול'), בלגיה. אביה, קורנליוס ניקולאס שמידט היה זמר ופסל ואמה. אליזבת כריסטינה בניט, הייתה מוזיקאית. שמה האמיתי היה וילהלמינה אנגלה דַווֶנְס-שמידט ווילי קורסרי היה שם העט ושם הבמה שלה. הספר הראשון שכתבה היה Nummers, אם כי לא הראשון שיצא לאור. היא הייתה סופרת ידועת-שם בהולנד, וספריה הרבים תורגמו לשפות רבות. בין השאר כתבה רומנים, ספרי מתח, מחזות ותסכיתים. ספריה התפרסמו באנגלית, צרפתית, גרמנית, דנית, שוודית, נורווגית, צ'כית, הונגרית, איטלקית ועברית. אביה ייעד אותה להיות זמרת אופרה אולם קולה התאים יותר להופעות בקברטים. היא התמידה בכך עד 1932. בשנות מלחמת העולם השנייה הסתירה עריק גרמני מהצבא ונאסרה, אולם שוחררה בגלל חוסר בראיות. פופולריות הגיעה לשיא בשנות ה-50 של המאה העשרים. וילי קורסרי מתה באמסטלפיין, הולנד בשנת 1998. "בלי מדים" משלנו... (ספר), 1945, תרגום שמואל שניצר, הוצאת המתמיד, 1957 מדיה וקבצים בנושא וילי קורסרי בוויקישיתוף וילי קורסרי, דף שער בספרייה הלאומית וילי קורסרי, באתר Virtual International Authority File ערך זה הוא קצרמר בנושא סופרים ובנושא הולנדים. אתם מוזמנים לתרום לוויקיפדיה ולהרחיב אותו.
מרי טראמפ

מרי אן מקלוד טראמפ (באנגלית: Mary Anne MacLeod Trump; ‏10 במאי 1912 – 7 באוגוסט 2000) הייתה אמו של איש העסקים, יזם הבנייה וכוכב הריאליטי, דונלד טראמפ, שנבחר לנשיא ארצות הברית ה-45 בשנת 2016, כ-16 שנים לאחר מותה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מה היו קורותיה במשך 43 שנים?. מרי אן מקלוד נולדה בכפר טונג (אנ') באי לואיס, שבארכיפלג לואיס והריס (אנ') בסקוטלנד. היא הייתה הצעירה מבין עשרה ילדים שנולדו למרי ולמלקולם, שהיה חוואי ודייג. במשק הבית שלהם דיברו גאלית. כשהתבגרה, עברה לגור בגלאזגו. ב-2 במאי 1930 היגרה מגלאזגו, על סיפון האונייה "טרנסילבניה", שהגיעה לניו יורק ב-11 במאי, יום לאחר יום הולדתה ה-18. בהגיעה לאמריקה עם 50 דולרים, עברה להתגורר עם אחותה הגדולה, כריסטינה, בלונג איילנד. היא התפרנסה כעובדת משק בית במשך לפחות ארבע שנים וכך גם נרשמה במפקד האוכלוסין של ארצות הברית. בתחילת שנות ה-30 הכירה מקלוד, במהלך נשף, את פרד טראמפ. השניים נישאו בינואר 1936 בטקס שנערך בכנסייה פרסביטריאנית. לאחר הטקס הדתי, נערכה קבלת פנים במלון קרלייל במנהטן. אף על פי שבאותה עת טראמפ כבר היה מבוסס כלכלית, בשל עיסוקיו בתחומי היזמות והבנייה, נכחו באירוע 25 אורחים בלבד. הזוג התגורר בשכונת ג'מייקה, אשר ברובע קווינס, ניו יורק. ב-5 באפריל 1937 ילדה מרי טראמפ את בתם הראשונה, מריאן טראמפ, ששימשה בתחילת המאה ה-21 כשופטת, ואחריה את פרדריק ג'וניור (1938–1981), אליזבת (נולדה ב-1942), דונלד (נולד ב-1946) ורוברט (1948–2020). ב-10 במרץ 1942 התאזרחה. ב-31 באוקטובר 1991, כשהייתה בת 79, נשדדה טראמפ באלימות קשה סמוך לביתה בקווינס. היא ספגה חבלות שגרמו לה שבר בצלעות, חבלות בפנים, שטף דם במוח, ונזק בלתי הפיך בראייתה ושמיעתה. נהג משאית בשם הרברט לורנס לכד את התוקף, נער בן 16, והוא נשפט והורשע בתקיפה. בעלה פרד נפטר ב-25 ביוני 1999 והיא נפטרה כעבור שנה וחודשיים, ב-7 באוגוסט 2000. היא נקברה לצד בעלה ובנה, פרדריק ג'וניור, בקווינס. מדיה וקבצים בנושא מרי טראמפ בוויקישיתוף מישל דין, כדי להבין את טראמפ, יש להסתכל על מערכת היחסים עם אביו, באתר הארץ, 28 במרץ 2016 מרי טראמפ, באתר "Find a Grave" (באנגלית) הדלת האחורית להסכמי סחר: אמו הסקוטית העריצה את המלכה וטראמפ יקבל הזמנה לארמון, באתר כלכליסט, 20 בנובמבר 2016 מארי פילון, DONALD TRUMP’S IMMIGRANT MOTHER, באתר הניו יורקר, 24 ביוני 2016 (באנגלית) Revealed: how Donald Trump's Scottish mother escaped New York and raised a US presidential candidate, באתר של "The Herald"‏, 25 במאי 2016 (באנגלית) קייסי טולן, These Ellis Island documents reveal a surprising truth about Donald Trump’s immigrant mother, באתר fusion.net,‏ 25 במאי 2016 (באנגלית) אלכסנדרה גנובה, Donald Trump's mother WAS an immigrant chasing the American dream: Documents reveal penniless Scot purposely traveled to America for better life rather than overstaying vacation as the tycoon claims, באתר ה-DailyMail‏, 21 במאי 2016 (באנגלית) מרטין הנן, An inconvenient truth? Donald Trump's Scottish mother was a low-earning migrant, באתר "The National"‏, 21 במאי 2016 (באנגלית) Trump's Sister, Judge Maryanne Trump Barry, Talks Criminal Trials, באתר WN.com‏, 18 בפברואר 2016 (במקור, סרט משנות ה-90) (באנגלית) Mary Anne MacLeod Trump, באתר Find a Grave
אני ואתה (שיר של רחל)

אֲנִי וְאַתָּה הוא שיר שכתבה רחל המשוררת שנכלל באוסף שיריה מנגד. השיר משולב בחריזה חובקת והוא בנוי משלושה בתים. רחל דנה בשיר על המוסכמות החברתיות לפיהן האישה צריכה לחכות שהגבר ינסה לפנות אליה. בשיר רחל מבקרת מוסכמה זו, כפי שניתן לראות בתגובתו של הגבר בשיר לדבריה של הדוברת. לרחל יש חבר. החבר יותר שקט ממנה והיא ממתינה יותר ממנו. היא אומרת שבתוך השקט, יש מבוך סודי, שבתוכן יש דרכים ללא מוצא דרך. רחל לא רוצה להתחיל וליזום משהו ביניהן. היא מחכה וממתינה לאות כלשהו מחברה. היא עשתה זאת כי בעבר היה נהוג שהגבר יתחיל ולא האישה. החבר לועג לרחל ואומר כי היא עקשנית. כל מה שהם יעשו, כל אחד מהם יבין ואז דרך שבתוך המבוך הסודי תראה כללא מוצא. להקת צבע טרי ביצעה את שירת היצירה בלחן של שייקה פייקוב. "אני ואתה" באתר בית לזמר העברי אני ואתה - שלישיית צבע טרי, סרטון בערוץ "עינת מהלר", באתר יוטיוב (אורך: 03:35) רחל המשוררת, אני ואתה, באתר פרויקט בן-יהודה עוקמני בשיר "אני ואתה", האקדמיה ללשון העברית, 15 בנובמבר 2011 מילות השיר "אני ואתה", באתר שירונט
אני (שיר)

"אֲנִי" הוא שיר של המשוררת רחל. הוא נכתב בתרפ"ז 1927 ונכלל באוסף שיריה ספיח. השיר בנוי משלושה בתים ונכתב בצורה של ביוגרפיה עצמית שבה היא מזכירה את העבר וההווה שלה. בהווה, היא מספרת שהיא שקטה כמו מימי אגם אשר לא זורמים מהר כמו הכנרת. היא אוהבת ימי חול מכיוון שהם רגילים. אהבתה גדולה לתמימות כעיני התינוקות שרואים רק את התום והטוב שבעולם. בנוסף, היא אוהבת הוא שיריו של פרנסיס ז'ם אשר מביעים שקט, תמימות וכו'. בשירים אלה, רחל ראתה גם את עצמה בתקופה שבה היא קבלה את העולם כמו שהוא בלי ביקורות ובלי טענות. בעבר, הנפש שלה הרגישה כמו חמשת המלאכים ולבשה בגדי ארגמן כמו שיש למלך או למלכה המעיד על ביטחון גדול. בראש ההרים היה לה שיא בביטחון שלה כאשר התאחדה עם הרוחות הגדולות והייתה לה המון גאווה. בנוסף, היא צעקה כמו נשר, מלך העופות, כאשר הוא יוצא מקינו וצורח. היא אומרת שהתקופות משתנות. מה שכך היה היה ומה שעכשיו הוא שונה. היא עכשיו שקטה כמו אגם שאין לו שום כוח, מלכות ועוצמה. חוה אלברשטיין ביצעה את שירת היצירה בלחן של דני ליטני. בנוסף, שיר זה נמצא באוסף ביצועיה לשירי רחל אשר יצא ב-1968. השיר מופיע באלבומה של דורית ראובני, "כזאת אני" (1974), בלחנה של דפנה אילת. אחינועם ניני ביצעה את שירת היצירה בלחן של גיל דור. רק על עצמי "אני" באתר בית לזמר העברי רחל המשוררת, אני, באתר פרויקט בן-יהודה מילות השיר "אני", באתר שירונט (מילים: בביצוע חוה אלברשטיין) מילות השיר "אני", באתר שירונט (מילים: בביצוע אחינועם ניני) רחל המשוררת, פרנסיס ז'ם, פרויקט בן-יהודה הרב ד"ר מיכאל לייטמן, בעקבות הלב (חלק ד) האוסף לשירי רחל של חוה אלברשטיין